2020. gada Noteikumi Nr.

Rīgā (prot. Nr.   .§)

**Noteikumi par nekustamā īpašuma darījumu starpnieka reģistrācijas maksu un ikgadējo uzraudzības maksu**

Izdoti saskaņā ar

Nekustamā īpašuma darījumu

starpnieku darbības likuma 7. panta ceturto daļu un

14. panta trešo daļu

1. Noteikumi nosaka nekustamā īpašuma darījumu starpnieka maksu par personas iekļaušanu nekustamā īpašuma darījumu starpnieku reģistrā, ikgadējo nekustamā īpašuma darījumu starpnieka uzraudzības maksu, tā apmēru un samaksas kārtību.
2. Par personas iekļaušanu nekustamā īpašuma darījumu starpnieku reģistrā ir noteikta reģistrācijas maksa – 40 *euro*, kuru ieskaita pamatbudžetā Valsts kases atvērtajā pamatbudžeta kontā.
3. Ekonomikas ministrija nekustamā īpašuma darījumu starpnieku iekļauj nekustamā īpašuma darījumu starpnieku reģistrā tikai pēc tam, kad maksa ir atzīta par saņemtu valsts budžetā. Maksu atzīst par saņemtu valsts budžetā saskaņā ar normatīvajiem aktiem par kārtību, kā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinos ar valsts budžetu.
4. Par ikgadējo nekustamā īpašuma darījumu starpnieka uzraudzību nekustamā īpašuma darījumu starpnieks veic maksu – 40 *euro*, kuru ieskaita Ekonomikas ministrijas pamatbudžetā Valsts kases atvērtajā pamatbudžeta kontā.
5. Ikgadējo nekustamā īpašuma darījumu starpnieka uzraudzības maksu nekustamā īpašuma darījumu starpnieks veic ik gadu līdz kārtēja gada attiecīgajam mēnesim un datumam, kurā sākotnēji veikta reģistrācija.
6. Ienākumus no nekustamā īpašuma darījumu starpnieka reģistrācijas maksas un ikgadējās nekustamā īpašuma darījumu starpnieka uzraudzības maksas kā dotāciju no valsts pamatbudžeta vispārējiem ieņēmumiem plāno valsts pamatbudžetā Ekonomikas ministrijas budžeta programmā attiecīgajā gadā valsts pamatbudžetā plānotajiem (prognozētajiem) ieņēmumiem no nekustamā īpašuma darījumu starpnieka reģistrācijas maksas un ikgadējās nekustamā īpašuma darījumu starpnieka uzraudzības maksas apjoma.
7. Noteikumi stājas spēkā 2020. gada 1. augustā.
8. Šo noteikumu 4. un 5. punkts stājas spēkā 2020. gada 1. oktobrī.

Ministru prezidents A.K.Kariņš

Ekonomikas ministrs J.Vitenbergs